

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ĐURĐ**

**OPĆINSKO VIJEĆE**

KLASA: 120-02/25-01/2

URBROJ: 2186-21-02-25-1

Sveti Đurđ, 28.1.2025.

 Na temelju članka 10. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10. i 10/23.) i članka 22. Statuta Općine Sveti Đurđ („Službeni vjesnik Varaždinske županije“ broj 30/21. i 18/23.), Općinsko vijeće Općine Sveti Đurđ, na prijedlog općinskog načelnika, na 39. sjednici održanoj 28.1.2025. godine donosi sljedeću

**ODLUKU**

**o koeficijentima za obračun plaće službenika i namještenika**

**u Jedinstvenom upravnom odjelu Općine Sveti Đurđ**

Članak 1.

Ovom Odlukom određuju se koeficijenti za obračun plaće službenika i namještenika u Jedinstvenom upravnom odjelu Općine Sveti Đurđ.

Članak 2.

Riječi i pojmovi koji imaju rodno značenje korišteni u ovoj Odluci, odnose se jednako na muški i ženski rod, bez obzira jesu li korišteni u muškom ili ženskom rodu.

Članak 3.

Plaću službenika, odnosno namještenika u Jedinstvenom upravnom odjelu Općine Sveti Đurđ čini umnožak koeficijenata složenosti poslova radnog mjesta na koje je službenik, odnosno namještenik raspoređen, i osnovice za obračun plaće uvećan za 0,5% za svaku navršenu godinu radnog staža, ukupno najviše 20%.

Članak 4.

Koeficijenti iz članka 1. ove Odluke iznose kako slijedi:

|  |  |  |  |  |
| --- | --- | --- | --- | --- |
| **Naziv radnog mjesta** | **Kategorija** | **Potkategorija** | **Klasifikacijski rang** | **Koeficijent** |
| Pročelnik Jedinstvenog upravnog odjela | I. | glavni rukovoditelj | 1. | 2,94 |
| Stručni suradnik za financije i računovodstvo  | III. | stručni suradnik | 8 | 2,05 |
| Stručni suradnik za imovinu, gospodarstvo, razvojne projekte i društvene djelatnosti  | III. | stručni suradnik | 8. | 2,05 |
| Referent za proračun i knjigovodstvo  | III.  | referent | 11. | 2,00 |
| Referent za financije i komunalni sustav  | III. | referent | 11. | 2,00 |
| Referent – komunalni redar  | III. | referent | 11. | 2,00 |
| Ostala radna mjesta namještenika II. potkategorije, II. razine – Komunalni radnik  | IV. | namještenik II. kategorije | 13. | 1,70 |
| Pomoćni radnik  | IV | namještenik II. kategorije | 13. | 1,60 |
| Spremač  | IV. | namještenik II. kategorije | 13. | 1,60 |

Članak 5.

Stupanjem na snagu ove Odluke prestaje važiti Odluka o koeficijentima za obračun plaća službenika i namještenika Jedinstvenog upravnog odjela Općine Sveti Đurđ („Službeni vjesnik Varaždinske županije“ broj 26/23.) i Odluka o izmjeni Odluke o koeficijentima za obračun plaća službenika i namještenika Jedinstvenog upravnog odjela Općine Sveti Đurđ („Službeni vjesnik Varaždinske županije“ broj 45/23.)

Članak 6.

Ova Odluka stupa na snagu osmog dana od dana objave u „Službenom vjesniku Varaždinske županije“, a primjenjuje se od isplate plaće za mjesec veljaču u mjesecu ožujku 2024. godine.

OPĆINSKO VIJEĆE OPĆINE SVETI ĐURĐ

Predsjednik Općinskog vijeća

Damir Grgec

PREDLAGATELJ: općinski načelnik na temelju članka 10. stavak 1. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10. i 10/23.) i članka 40. Statuta Općine Sveti Đurđ („Službeni vjesnik Varaždinske županije“ broj 30/21. i 18/23.)

PRAVNI TEMELJ: članak 10. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10. i 10/23.) i članak 22. Statuta Općine Sveti Đurđ („Službeni vjesnik Varaždinske županije“ broj 30/21. i 18/23.)

OCJENA TRENUTNOG STANJA I OBRAZLOŽENJE:

Odredbom članka 10. stavak 1. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10. i 10/23.) propisano je da koeficijente za obračun plaće službenika i namještenika u upravnim odjelima i službama jedinica lokalne i područne (regionalne) samouprave određuje odlukom predstavničko tijelo jedinice lokalne i područne (regionalne) samouprave, na prijedlog župana, gradonačelnika, odnosno općinskog načelnika, dok je odredbom stavka 2. istog članka propisano da se koeficijenti za obračun plaće službenika i namještenika određuje unutar raspona koeficijenata od 1,00 do 6,00.

Općinsko vijeće Općine Sveti Đurđ donijelo je dana 21.3.2023. na 20. sjednici Odluku o koeficijentima za obračun plaća službenika i namještenika JUO Sveti Đurđ, a 19.10.2023. godine na 26. sjednici i Odluku o izmjeni Odluke za obračun plaća službenika i namještenika Jedinstvenog upravnog odjela Općine Sveti Đurđ.

Prema trenutno važećoj Odluci o koeficijentima za obračun plaća službenika i namještenika JUO Sveti Đurđ, koeficijenti su sljedeći:

|  |  |  |  |  |
| --- | --- | --- | --- | --- |
| **Naziv radnog mjesta** | **Kategorija** | **Potkategorija** | **Klasifikacijski rang** | **Koeficijent** |
| Pročelnik Jedinstvenog upravnog odjela | I. | glavni rukovoditelj | 1. | 3,20 |
| Stručni suradnik za financije i računovodstvo  | III. | stručni suradnik | 8 | 2,33 |
| Stručni suradnik za imovinu, gospodarstvo, razvojne projekte i društvene djelatnosti  | III. | stručni suradnik | 8. | 2,34 |
| Referent za proračun i knjigovodstvo  | III.  | referent | 11. | 2,32 |
| Referent za financije i komunalni sustav  | III. | referent | 11. | 2,32 |
| Ostala radna mjesta namještenika II. potkategorije, II. razine – Komunalni radnik  | IV. | namještenik II. kategorije | 13. | 1,84 |
| Pomoćni radnik  | IV | namještenik II. kategorije | 13. | 1,73 |
| Spremač  | IV. | namještenik II. kategorije | 13. | 1,73 |

S obzirom na to da je dana 17.1.2025. godine općinski načelnik Općine Sveti Đurđ na temelju odredbe članka 9. stavak 2. Zakona o plaćama u lokalnoj i područnoj (regionalnoj) samoupravi donio novu Odluku o osnovici za obračun plaće službenika i namještenika u Jedinstvenom upravnom odjelu Općine Sveti Đurđ, prema kojoj je nova osnovica za obračun plaća izjednačena s osnovicom za obračun plaća u javnim službama i iznosi 947,18 eura, valja korigirati koeficijente na način kako je to predloženo.

Prilikom određivanja visine koeficijenata uzeti su u obzir razina obrazovanja i stručna sprema, opseg i složenost poslova koji se obavljaju, stupanj odgovornosti radnog mjesta i dr.

U Jedinstvenom upravnom odjelu Općine Sveti Đurđ trenutno je zaposleno petero službenika (s komunalnim redarom) i šestero namještenika (petero na radnom mjestu „pomoćni radnik“ te jedna osoba na radnom mjestu „spremač“), s time da je jedan pomoćnik radnik zaposlen na određeno nepuno radno vrijeme, a spremačica na neodređeno nepuno radno vrijeme.

Nepopunjena radna mjesta su radno mjesto stručnog suradnika za imovinu, gospodarstvo, razvojne projekte i društvene djelatnosti koje poslove pokriva pročelnica Jedinstvenog upravnog odjela, te radno mjesto „Ostala radna mjesta namještenika II. potkategorije, II. razine – Komunalni radnik“.

Slijedom svega navedenog, predlaže se donošenje ove Odluke.